b'\n_START_ARTICLE_\nA century of progress\n_START_PARAGRAPH_\nA Century of Progress International Exposition var en verdensudstilling afholdt i Chicago fra 1933 til 1934, for at fejre byens 100-\xc3\xa5rs jubil\xc3\xa6um. Udstillingens tema var teknologisk innovation. Mottoet for udstillingen var "Videnskaben finder, Industrien sammens\xc3\xa6tter, mennesket tilpasser"._NEWLINE_Udstillingsbygningerne havde generelt et line\xc3\xa6rt Art deco design. Et af de mest bes\xc3\xb8gte steder p\xc3\xa5 udstillingen var The Midway, fyldt med forlystelsessteder og klubber. Her optr\xc3\xa5dte kommende stjerner som Judy Garland, The Cook Family Singers og The Andrews Sisters. Der var ogs\xc3\xa5 udstillinger, der ville virke chokerende p\xc3\xa5 nutidens publikum, blandt andet nedv\xc3\xa6rdigende potr\xc3\xa6teringer af Afro-amerikanere og en "lilleput by" med dv\xc3\xa6rge._NEWLINE_Udstillingen indeholdt modeller af landsbyer fra Tyskland, England, Belgien, Schweiz, Spanien, Tunesien, Italien, Holland og Mexico og modeller af gader i Paris og Shanghai.'